You are here: Home » Content » Lewensvaardighede Graad 3 » BESOEDELING
BESOEDELINGFigure 1Watter soort rommel kry ons op die strande? Skryf die woord neer en teken 'n prentjie onder elke woord.
Bespreek in julle groepe:Wat gee aanleiding tot die besoedelingsprobleem? Wat kan julle alles doen om ons kus teen besoedeling te bewaar? Skryf vyf gedagtes neer.
Bespreek die prent in julle groepe. Identifiseer al die rommel wat op die strand lê. Trek 'n sirkel met 'n rooi kryt om elke stukkie rommel. Kleur die res van die prent netjies in.
Ontwerp 'n groot bord wat op die strande aangebring kan word. Waarsku die mense om nie op die strande rommel te strooi nie. Bespreek in julle groep hoe die houer vir die rommel op die strand gaan lyk. Teken 'n eenvoudige prentjie en vergelyk dit met die res van die groep se tekeninge.Dink jy julle houer sal gebruik kan word?Gee twee redes waarom jy dink die munisipaliteit sal julle houers kan gebruik.Onthou: Elkeen van ons moet help om ons seelewe te bewaar. Moenie wat mooi is, beskadig nie. Gee om vir ons natuur!Bespreek watter ander soort besoedeling ons nog kry. Watter ander projek kan julle nog aanpak? Dink aan lugbesoedeling, vuil parke, geraas, ensovoorts.
Kleur die maats wat bymekaar pas dieselfde in:Figure 3
GESONDHEIDS-BEVORDERINGDie leerder sal in staat wees om ingeligte besluite te neem oor persoonlike, gemeenskaps- en omgewingsgesondheid.
VERKENNINGDie leerder sal in staat wees om ingeligte besluite oor sosiale en omgewingsake en probleme te neem.
WETENSKAPLIKE ONDERSOEKEDie leerder sal in staat wees om met selfvertroue op nuuskierigheid oor natuurlike verskynsels te reageer, en om verwantskappe te ondersoek en probleme in wetenskaplike, tegnologiese en omgewingskontekste op te los.
1.3 Heroorweeg: verduidelik en reflekteer oor watter handeling bedoel was en of die plan uitvoerbaar was (besin oor hoe die groep se handeling tot die doel bygedra het; dink oor ander onderwerpe of probleme wat ondersoek kan word).
MemorandumOntwerp 'n houer waarin rommel gegooi kan word (Teg 1.2, 1.3, 1.4). Indien u skool naby die kus is, reël 'n uitstappie waar die leerders die geleentheid kry om die strand skoon te maak. Andersins kan 'n rivierwal of spruit in die omgewing ook opgeruim word. Herwinningsprojek: organiseer 'n herwinningsprojek waarby al die grade betrokke kan raak (LO 1.2). Liedjies aanleer: "Daar is vissies in die water" en/of "Kinders moenie in die water mors nie..."
« Previous module in collection PIKKEWYNE EN ANDER SEEDIERE
Next module in collection » LOOPBANE
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 6, 2009 12:28 pm -0500. Add to a lens